sagorsarker/bangla-wikipedia huggingface dataset:
পায়ুবিদার

যে রোগে পায়ুনালীর প্রান্তে লম্বাটে ক্ষত সৃষ্টি হয় এবং পায়ুর রন্ধ্রনিয়ন্ত্রক পেশির আক্ষেপ তৈরি হয় তাকে বলা হয় পায়ুবিদার () বা গেজ। কোষ্ঠকাঠিন্যের রোগী পায়ুবিদারে বেশি ভুগে। শক্ত মল জোরপূর্বক ত্যাগ করার সময় অথবা পায়ুসঙ্গমের সময় (বিশেষত জোরপূর্বক পায়ুসঙ্গমের সময়) পায়ু গাত্র চিরে যায় এবং তা থেকে ক্ষত তৈরি হয়। সেইসঙ্গে অভ্যন্তরে রক্ত নিয়ন্ত্রক পেশির কিছু তন্তু ছিঁড়ে যায় যার ফলে রক্তনিয়ন্ত্রক পেশির আক্ষেপ () সৃষ্টি হয়।
শেখ সাত্তার আলফা

শেখ সাত্তার আলফা(মৃত্যু: ২২ জুন ২০১৯) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা ও মুক্তিযুদ্ধ চলাকালে সিরাজগঞ্জ থেকে প্রচারিত বেসরকারি রেডিও জয় বাংলা বেতার কেন্দ্রের প্রতিষ্ঠাতা। এ বেতার কেন্দ্রের বর্তমান নাম স্বাধীন বাংলা বেতার কেন্দ্র।
সাত্তার জয় বাংলা বেতার কেন্দ্রের প্রতিষ্ঠাতা হিসেবে বেশ কিছু যন্ত্রাংশ তৈরিতে একক ও যৌথভাবে অংশ নেন। সিরাজগঞ্জের জ্যোতি চৌধুরী ও সাত্তারের তৈরি ২৫ মাইল ব্যাসার্ধজুড়ে বিস্তারিত ক্ষমতাসম্পন্ন রেডিও ট্রান্সমিটার এখন জাতীয় জাদুঘরে রয়েছে। ২৮ মার্চ স্বাধীনতার পক্ষে এই বেতারের প্রচার শুরু হয়। চূড়ান্ত বিজয় পর্যন্ত চলে এর অনিয়মিত সম্প্রচার কার্যক্রম। মুক্তিযুদ্ধ জাদুঘরে তার তৈরি রেডিও স্টেশনের কিছু যন্ত্রাংশ তার নামে সংরক্ষিত রয়েছে। মুক্তিযুদ্ধের সময় মুক্তিযোদ্ধা ও স্থাধীনতাকামী মানুষের মনোবলকে উদ্দীপ্ত করতে "জয় বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে এ বেতার কেন্দ্রের অনুষ্ঠান শোনার জন্য অপেক্ষা করত। “জয় বাংলা, বাংলার জয়” গানটি এ বেতার কেন্দ্রের সূচনা সঙ্গীত হিসাবে প্রচারিত হয়েছিলো।
শনির রূপরেখা

নিম্নোক্ত রূপরেখাটি শনি গ্রহ-সংক্রান্ত একটি বিষয়ভিত্তিক সহায়িকা। এই তালিকাটি উক্ত গ্রহ সম্পর্কে একটি সাধারণ ধারণা প্রদান করে:
শনি – সূর্য থেকে দূরত্বের নিরিখে ষষ্ঠ গ্রহ তথা সৌরজগতের দ্বিতীয়-বৃহত্তম গ্রহ (বৃহস্পতির পরে)। এটি একটি গ্যাস দৈত্য। এই গ্রহের গড় ব্যাসার্ধ পৃথিবীর প্রায় নয় গুণ। শনির গড় ঘনত্ব পৃথিবীর মাত্র এক-অষ্টমাংশ হলেও, বিপুল ঘনমানের জন্য শনি ৯৫ গুণেরও বেশি ভরযুক্ত। বাংলা সহ অন্যান্য ভারতীয় ভাষায় শনির নামকরণ করা হয়েছে এক গ্রহদেবতা শনির নামানুসারে। ইংরেজি স্যাটার্ন (ইংরেজি: Saturn) নামটি এসেছে রোমান কৃষিদেবতা স্যাটার্নের নামানুসারে। এই গ্রহের জ্যোতির্বৈজ্ঞানিক প্রতীকটি (♄) স্যাটার্নের কাস্তের প্রতীক।
শনির নর্স গোষ্ঠীভুক্ত উপগ্রহ
শনির ইতিহাস
শনি অভিযান
আদম মালিক

আদম মালিক বাটুবারা (২২ জুলাই ১৯১৭ - ৫ সেপ্টেম্বর ১৯৮৪) ইন্দোনেশিয়ার তৃতীয় ভাইস প্রেসিডেন্ট, একজন সিনিয়র কূটনীতিবিদ, সাবেক পররাষ্ট্রমন্ত্রী, এবং ইন্দোনেশিয়ান সাংবাদিকতার অগ্রগামীদের মধ্যে একজন।
আব্বাস (২০১৯-এর চলচ্চিত্র)

আব্বাস হল ২০১৯ সালের একটি বাংলাদেশি মারপিট-অপরাধধর্মী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন সাইফ চন্দন এবং প্রযোজনা করেছে ঢাকা ফিল্মস অ্যান্ড এন্টারটেইনমেন্ট। এতে মুখ্য ভূমিকায় অভিনয় করেছেন নিরব, সোহানা সাবা ও সূচনা আজাদ। চলচ্চিত্রটির মাধ্যমে নেপথ্য সংগীতশিল্পী হিসেবে অভিষেক ঘটে সোহানা সাবার। আব্বাস সাইফ চন্দনের দ্বিতীয় পরিচালিত চলচ্চিত্র। বিশেষ একটি চরিত্রে দেখা আইটেম গার্ল নায়লা নাঈম অভিনয় করেছেন।
পুরান ঢাকার একটি ছেলে আব্বাস (নিরব)। সে একজন মাস্তান। তার জীবনের গল্পকে ঘিরে এগিয়ে যায় চলচ্চিত্রটির গল্প।
২০১৭ সালের শেষ দিকে শুরু হয় চলচ্চিত্রটির নির্মাণ। ২০১৯ সালের মে মাসে চলচ্চিত্রটির নির্মাণ সম্পন্ন হয়। ২০১৯ সালের ১৬ জুন চলচ্চিত্রটি বিনা কর্তনে ছাড়পত্র পায়।
চলচ্চিত্রটি ২০১৯ সালের ৫ জুলাই বাংলাদেশের ৩৭ টি প্রেক্ষাগৃহে মুক্তি পায়।
বিবাহ অভিযান

বিবাহ অভিযান বিরসা দাশগুপ্ত পরিচালিত বাংলা ভাষার একটি ভারতীয় নাটকীয় হাস্যরসাত্বক চলচ্চিত্র। ছবিটি শ্রীকান্ত মহতা এবং মহেন্দ্র সোনি দ্বারা প্রযোজিত। এই ছবিটি ২১ জুন ২০১৯ সালে শ্রী ভেঙ্কটেশ ফিল্মসের ব্যানারের অধীনে মুক্তি পায়। চলচ্চিত্রের সঙ্গীত পরিচালনা করেছন জিৎ গাঙ্গুলী।
দুই ঘনিষ্ঠ বন্ধু অনুপম ও রাজত বিয়ে করার সিদ্ধান্ত নেয়। রাজত মায়াকে বিয়ে করেন, যিনি ধর্মীয় অনুষ্ঠানগুলি পালন করতে বা টেলিভিশন দেখানোর জন্য ব্যস্ত থাকেন, আর অনুপম "রাই" নামে একজন নারী কর্মী ও সমাজসেবী কর্মীকে বিয়ে করেন। তাদের বিবাহিত জীবন হতাশ দেখা দেয়। অন্যদিকে বুলেট সিং গ্রামের মালতীকে ভালবাসে, কিন্তু তার অনুভূতি প্রকাশ করতে পারে না।
ছবিটি ২১ জুন, ২০১৯ তারিখে ভারতের প্রেক্ষাগৃহে মুক্তি পায়। ২৬ জুলাই, তারিখে ২০১৯ বাংলাদেশের ৫৩টি প্রেক্ষাগৃহে মুক্তি পায়।
লুইস স্ট্রিকার

লুইস অ্যান্থনি স্ট্রিকার (; জন্ম: ২৬ মে, ১৮৮৪ - মৃত্যু: ৫ ফেব্রুয়ারি, ১৯৬০) কিম্বার্লির বিকন্সফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছিলেন লুইস স্ট্রিকার।
১৯০৬-০৭ মৌসুম থেকে ১৯১১-১২ মৌসুম পর্যন্ত লুইস স্ট্রিকারের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের পক্ষাবলম্বন করেছিলেন। ট্রান্সভালের পক্ষে ব্যাটিং উদ্বোধনে নামতেন।
১৯০৯-১০ মৌসুমে এমসিসি দল দক্ষিণ আফ্রিকা সফরে আসে। প্রিটোরিয়ায় ট্রান্সভালের সদস্যরূপে এইচডিজি লেভেসন-গাওয়ারের নেতৃত্বাধীন দলটির বিপক্ষে ১০১ রান তুলেন তিনি। জে. ডব্লিউ. জাল্খের সাথে উদ্বোধনী জুটিতে দুই ঘণ্টা ২০ মিনিটে ২১৫ রান তুলেছিলেন। জাল্খ করেছিলেন ১৭৬ রান। দক্ষিণ আফ্রিকায় যে-কোন সফরকারী দলের বিপক্ষে প্রথম উইকেট জুটিতে ঐ সময়ের রেকর্ড হিসেবে স্থান করে নেয়।
সমগ্র খেলোয়াড়ী জীবনে তেরোটি টেস্টে অংশগ্রহণ করার সুযোগ পেয়েছিলেন লুইস স্ট্রিকার। ১ জানুয়ারি, ১৯১০ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ আগস্ট, ১৯১২ তারিখে ওভালে একই দলের বিপক্ষে সর্বশেষ টেস্টে অংশ নেন। দক্ষিণ আফ্রিকার পক্ষে সর্বমোট ১৩ টেস্টে অংশ নিয়ে ১৪.২৫ গড়ে ৩৪২ রান তুলেন। ইংল্যান্ড ও অস্ট্রেলিয়ার বিপক্ষেই তিনি তার তেরো টেস্টে অংশ নিয়েছিলেন। কিন্তু কোন ইনিংসেই অর্ধ-শতরানের ইনিংস উপহার দিতে পারেননি।
১৯০৯-১০ মৌসুমে ইংল্যান্ডের বিপক্ষে চার টেস্টে অংশ নেন। ১৯১০-১১ মৌসুমে অস্ট্রেলিয়া সফরে দক্ষিণ আফ্রিকা দলের সদস্য ছিলেন। অস্ট্রেলিয়ার মাটিতে অ্যাডিলেডে অনুষ্ঠিত প্রথম খেলায় সাউথ অস্ট্রেলিয়ার বিপক্ষে ১৪৬ রান তুলেন। এরপর গুরুত্বহীন খেলায়ও তিনি এ ধারা অব্যাহত রেখেছিলেন। ১৯১২ সালের ত্রি-দেশীয় প্রতিযোগিতায় অংশগ্রহণের উদ্দেশ্যে ইংল্যান্ড গমন করেন। তবে, সেখানে তিনি মাঝারিমানের সফলতা পান। বোর্নমাউথে হ্যাম্পশায়ারের বিপক্ষে ব্যক্তিগত সর্বোচ্চ ৯৯ রান তুলেছিলেন।
৫ ফেব্রুয়ারি, ১৯৬০ তারিখে ৭৫ বছর বয়সে কেপ প্রদেশের রন্দেবোশ এলাকায় লুইস স্ট্রিকারের দেহাবসান ঘটে। তার ভ্রাতা হেনরি স্ট্রিকার প্রথম-শ্রেণীর ক্রিকেটে অংশ নিয়েছেন।
মিল্কম্যান (উপন্যাস)

মিল্কম্যান অ্যানা বার্নসের একটি উপন্যাস। এটি কল্পনার জন্য ২০১৮ ম্যান বুকার পুরস্কার অর্জন করে, যা উত্তর আয়ারল্যান্ডের কোন লেখকের ক্ষেত্রে প্রথমবার। এটি কল্পনার জন্য ২০১৮ ন্যাশনাল বুক ক্রিটিকস সার্কেল এ্যাওয়ার্ড অর্জন করে।
উপন্যাসটি উত্তর আয়ারল্যান্ডে সংঘাত চলাকালীন সময় ১৮ বছর বয়সী এক তরুণীকে নিয়ে, যে তার থেকে বয়সে বড় এক বিবাহিত দুধওয়ালার (মিল্কম্যান) কাছে হেনস্তা হয়। "দ্য গার্ডিয়ান" , "দ্য ডেইলি টেলিগ্রাফ", ও "দ্য আইরিশ টাইমস" থেকে ইতিবাচক প্রতিক্রিয়া পায়।
পর্যালোচনামূলক ওয়েবসাইট বুক মার্কস অনুযায়ী ২৫ টি পর্যালোচনার ওপর ভিত্তি করে ৬০% সমালোচক বইটিকে "অতি প্রশংসনীয়" প্রতিক্রিয়া দিয়েছেন, যেখানে ২৮% ও ৪% সমালোচক যথাক্রমে "ইতিবাচক" ও "মিশ্র" প্রতিক্রিয়া জানান। আর ৮% সমালোচক "নেতিবাচক" প্রতিক্রিয়া জানান।
সুশান্ত ত্রিপুরা

সুশান্ত ত্রিপুরা (জন্ম: ৫ অক্টোবর ১৯৯৮) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; ফরাশগঞ্জের হয়ে তিনি ২৯ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ফেনীতে যোগদান করেছেন। ফেনীতে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ২০ ম্যাচে ১টি গোল করেছেন। পরবর্তীকালে, তিনি সাইফ এবং বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।
২০১৮ সালে, সুশান্ত বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে খেলার পর, তিনি একই সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
দলগতভাবে, সুশান্ত এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন।
সুশান্ত ত্রিপুরা ১৯৯৮ সালের ৫ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
সুশান্ত বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ইন্দোনেশিয়ায় অনুষ্ঠিত ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৮ সালের ৫ই অক্টোবর তারিখে, তার ২০তম জন্মদিনে ডান পায়ে ফুটবল খেলায় পারদর্শী সুশান্ত ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে একজন রক্ষণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে সুশান্ত মাত্র ১ ম্যাচে অংশগ্রহণ করেছেন।
ম্যাট হেন্ডারসন

ম্যাথু হেন্ডারসন (; জন্ম: ২ আগস্ট, ১৮৯৫ - মৃত্যু: ১৭ জুন, ১৯৭০) অকল্যান্ডে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছিলেন ম্যাট হেন্ডারসন।
১৯২১-২২ মৌসুম থেকে ১৯৩১-৩২ মৌসুম পর্যন্ত ম্যাট হেন্ডারসনের প্রথম-শ্রেণীর খেলোয়াড়ী জীবন চলমান ছিল। ১৯২৭ থেকে ১৯৩২ সময়কালে ওয়েলিংটনের পক্ষে প্রতিনিধিত্বমূলক খেলায় অংশ নিতেন। ১৯২১-২২ মৌসুমে ওয়েলিংটনের সদস্যরূপে প্রথম-শ্রেণীর ক্রিকেটে অভিষেক ঘটে ম্যাট হেন্ডারসনের অকল্যান্ডের বিপক্ষে অনুষ্ঠিত নিজস্ব দ্বিতীয় খেলায় ৫/৬৬ লাভ করেন। ১৯২৬-২৭ মৌসুমে দুই খেলায় অংশ নিয়ে ১৭.৭৫ গড়ে ১২ উইকেট দখল করেন। তন্মধ্যে, অকল্যান্ডের বিপক্ষে ৬/৭০ লাভ করেছিলেন তিনি।
১৯২৭ সালে টম লরি’র নেতৃত্বাধীন নিউজিল্যান্ড দলের সদস্যরূপে ইংল্যান্ড গমন করেন। তবে, ঐ সফরে কোন টেস্ট খেলা ছিল না। ঐ সফরে ২৪.২১ গড়ে ৩৩টি প্রথম-শ্রেণীর উইকেট পান। তন্মধ্যে, সিভিল সার্ভিসের বিপক্ষে ব্যক্তিগত সেরা ৫/২৭ বোলিং পরিসংখ্যান গড়েন। এছাড়াও, লিচেস্টারশায়ারের বিপক্ষে ৫/৭৬ পেয়েছিলেন। উইজডেনের ভাষ্যমতে, তার বোলিং অনেকাংশেই ছন্নছাড়া ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ লাভ করেছিলেন ম্যাট হেন্ডারসন। ১০ জানুয়ারি, ১৯৩০ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।
জানুয়ারি, ১৯৩০ সালে হ্যারল্ড জিলিগানের নেতৃত্বে ইংরেজ দল নিউজিল্যান্ড গমন করে। এ সফরেই নিউজিল্যান্ড দল তাদের ইতিহাসের প্রথম টেস্টে অংশ নেয়। ৩৪ বছর বয়সে ক্রাইস্টচার্চে নিজস্ব একমাত্র টেস্টে অংশ নিয়েছিলেন ম্যাট হেন্ডারসন। প্রথম বলেই এডি ডসনকে আউট করে বিরল কৃতিত্ব প্রদর্শন করেন। . এরপর ইংরেজ দলের পক্ষে সর্বোচ্চ রান সংগ্রহকারী কে. এস. দিলীপসিংজী’র অপর উইকেটটি পান। কিন্তু, নিউজিল্যান্ড দল দুইদিনের পরাজয় স্বীকার করে নেয়। ফলে, ওয়েলিংটনের দলীয় সঙ্গী ও অল-রাউন্ডার এডি ম্যাকলিওডকে তার স্থলাভিষিক্ত করা হয়।
ইংল্যান্ডের বিপক্ষে ঐ টেস্ট খেলার পর আর তাকে নিউজিল্যান্ড দলে খেলতে দেখা যায়নি। ১৯৩২ সালে ওয়েলিংটনের পক্ষে আরও তিন খেলায় অংশ নিয়ে প্রথম-শ্রেণীর ক্রিকেট থেকে অবসর গ্রহণ করেন। ওয়েলিংটন ক্লাব ক্রিকেটে দীর্ঘ সময় ধরে খেলেন। এ পর্যায়ে ২১.৯০ গড়ে ৩৩৩ উইকেট পেয়েছিলেন।
১৭ জুন, ১৯৭০ তারিখে ৭৫ বছর বয়সে ওয়েলিংটনের লোয়ার হাটে ম্যাট হেন্ডারসনের দেহাবসান ঘটে।
ডি২৩ (ডিজনি)

ডি২৩ (উচ্চারণ: ডিটুয়েটি-থ্রি; আনুষ্ঠানিকভাবে ডি২৩: দ্য অফিসিয়াল ডিজনি ফ্যান ক্লাব) হলো দ্য ওয়াল্ট ডিজনি কোম্পানির আনুষ্ঠানিক ফ্যান ক্লাব।
দৌলতপুর জুট মিলস লিমিটেড

দৌলতপুর জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যে অন্যতম প্রধান পাটকল।
বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। অব্যাহত লোকসানের কারণে প্রতিষ্ঠানটিকে বেসরকারিকরণ করা হলেও মামলার কারণে হস্তান্তর জটিলতায় ২০০২ সালে এটিকে বন্ধ ঘোষণা করা হয়; পরবর্তীতে ২০১২-১৩ অর্থবছরে পুনরায় মিলটি চালু করা হয় সরকারের তত্ত্বাবধানে।
তুলনামূলকভাবে ছোট আকৃতির এই মিলটি ২২.৫৯ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬০০ জন কর্মী নিয়োজিত রয়েছে।
এই মিলে রয়েছে ২৫০টি তাঁত।
২০১২-১৩ অর্থ বছরে এই প্রতিষ্ঠানটি হতে ৫ কোটি ৬৫ লক্ষ টাকা মূল্যের ৬৭১.৭০ মেট্রিক টন পাটজাতপন্য, ২০১৩-১৪ অর্থ বছরে ২ কোটি ৭৩ লক্ষ টাকা মূল্যের ৩২০.৭৬ মেট্রিক টন পাটজাতপন্য ও ২০১৪-১৫ অর্থ বছরে ১ কোটি ৭০ লক্ষ টাকা মূল্যের ২২৪.৭৬ মেট্রিক টন পাটজাতপন্য রপ্তানি করা হয়।
তামিল তায় ওয়ালত্তু (তামিলনাড়ু)

তামিল তায় ওয়ালত্তু অথবা তমিল্ড় তায় ওয়াল্ড়্তু হলো তামিল নাড়ুর রাজ্যসঙ্গীত, যার অর্থ তামিলমাতৃৃ বন্দনা৷ সঙ্গীতটি মনোন্মণীয়ম সুন্দরম পিল্লাই দ্বারা লিখিত এবং মনয়ঙ্গত সুব্রমণিয়ন বিশ্বনাথন মহাশয় এর সুর দিয়েছেন৷ সাধারণত তামিলনাড়ুর কোনো সরকারী দাপ্তরিক অনুষ্ঠান এই গান দিয়ে শুরু হয় এবং শেষে জাতীয় সঙ্গীত জনগণমন-অধিনায়ক জয় হে গাওয়া হয়ে থাকে৷ তামিলনাড়ুর প্রতিটি বিদ্যালয়ে সমবেত প্রার্থনাসঙ্গীত স্বরূপ গানটি গাওয়া হয়৷
হিল্ড হোলার

হিল্ড হোলার (née Hilde Sofer, মঞ্চনাম হিল্ড হোলজার; ১৮ অক্টোবর ১৯০৫ – ২২ সেপ্টেম্বর ২০০১) ছিলেন একজন অস্ট্রীয় অভিব্যক্তিবাদী নৃত্যশিল্পী, কোরিওগ্রাফার এবং নৃত্য শিক্ষক। 
তিনি নাৎসি নির্যাতন থেকে পালিয়ে মুম্বই পালিয়ে চলে আসেন। ভারতের বিভাজন শেষে তিনি লন্ডনে যান। সেখানে তিনি অক্ষম শিক্ষার্থীদের শেখাতে থাকেন নাচ। তার পুত্রের ডাউন সিনড্রোম ছিল। তিনি ৫০ বছরেরও বেশি সময় ধরে ক্যামডেন শহরে নৃত্য শিখিয়েছিলেন। ২০০১ সালে তার মৃত্যুর পর থেকে তার আর্কাইভ ও এস্টেট তার মেয়ে দ্বারা পরিচালিত হয়েছে।
আবু তায়েব মুহাম্মদ জহিরুল আলম

<nowiki> </nowiki>আবু তায়েব মুহাম্মদ জহিরুল আলম, আরসিডিএস, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। জাতিসংঘ শান্তিরক্ষা মিশনে উচ্চ পদে অধিষ্ঠিত বাংলাদেশ সেনাবাহিনীর প্রথম কর্মকর্তা তিনি। জাতিসংঘের মিশন ফোর্স কমান্ডার হিসাবে দায়িত্ব পালন করেন (ইউএনএমআইএল)। বাংলাদেশ জাতীয় প্রতিরক্ষা কলেজের কমান্ডার ছিলেন। বর্তমানে তিনি হামদর্দ পাবলিক কলেজের গভর্নিং বডির চেয়ারম্যান পদে কর্মরত আছেন।
লেফটেন্যান্ট জেনারেল (অব.) আবু তায়েব মুহাম্মদ জহিরুল আলম চট্টগ্রাম জেলার বোয়ালখালী উপজেলায় ১৯৫২ সালে জন্মগ্রহণ করেন। তিনি বিবাহিত ও দুই সন্তানের জনক। ১৯৯৩ সালে স্কলারশিপ নিয়ে ওয়ার স্টাডিজে কিংস কলেজ লন্ডন থেকে মাস্টার'স ডিগ্রী অর্জন করেন এবং যুক্তরাজ্যের রয়েল কলেজে ডিফেন্স স্টাডিজে পড়াশোনা করেন।
আবু তায়েব মুহাম্মদ জহিরুল আলম ১৯৭৫ সালে বাংলাদেশ সেনাবাহিনীতে যোগ দেন এবং বিভিন্ন ক্ষমতা অর্জন করেন। ১৯৯৮ থেকে ২০০০ সাল পর্যন্ত তিনি সেনা সদর দফতরে সামরিক প্রশিক্ষণ পরিচালক ছিলেন। ২০০১-২০০৩ সালে তিনি বিভাগীয় কমান্ডার হিসাবে দায়িত্ব পালন করেন। ৪ জানুয়ারী ২০০৪ থেকে ১২ জুন ২০০৮ সাল পর্যন্ত জাতীয় প্রতিরক্ষা কলেজের কমান্ড্যান্ট হিসাবে দায়িত্ব পালন করছেন। 
১৯৯৪ থেকে ১৯৯৬ সাল পর্যন্ত জাতিসংঘ ইরাক-কুয়েত যুদ্ধ পর্যবেক্ষক মিশনের (ইউনিকম) ইনফ্যান্ট্রি ব্যাটালিয়নের কমান্ডার হিসাবে দায়িত্ব পালন করেন। ২০০৮ সালের অক্টোবরে জাতিসংঘের মহাসচিব বান কি মুন তাকে ইউএনএমআইলের ফোর্স কমান্ডার হিসাবে নিযুক্ত করেছিলেন। 
অবসর গ্রহণের পর লেফটেন্যান্ট জেনারেল (অব.) আবু তায়েব মুহাম্মদ জহিরুল আলম চেভেনিং সোসাইটির সাত সদস্যের নির্বাহী কমিটির সভাপতি হিসেবে যোগ দেন। ইউনাইটেড কমার্শিয়াল ব্যাংকের অডিট কমিটির চেয়ারম্যান হিসাবে দায়িত্ব পালন করেন। বিশ্বের সর্ববৃহৎ ক্রীড়া আসর অলিম্পিক গেমসের বাংলাদেশ দপ্তরের শেফ ডি মিশন ছিলেন।
বাংলাদেশ সেনাবাহিনীবাংলাদেশ সেনাবাহিনী
বয়ফ্রেন্ড (২০১৯-এর চলচ্চিত্র)

বয়ফ্রেন্ড ২০১৯ সালে মুক্তিপ্রাপ্ত একটি বাংলাদেশি চলচ্চিত্র। এই চলচ্চিত্রে মুখ্য ভূমিকায় অভিনয় করেছেন তাসকিন রহমান, সেমন্তী সৌমি ও আমান রেজা। তাসকিন রহমান এই ছায়াছবিতে প্রথমবার চিত্রনায়ক হিসেবে অভিনয় করেছেন। সৈমন্তী সৌমি ‘বয়ফ্রেন্ড’-এর মাধ্যমে ঢালিউডের চিত্রনায়িকা হিসেবে অভিষিক্ত হন।
জুন,২০১৮-তে তাসকিন রহমান এই চলচ্চিত্রে কাজ করার জন্য নির্মাতা প্রতিষ্ঠান নিপা এন্টারপ্রাইজের সাথে চুক্তিবদ্ধ হন। প্রাথমিক ভাবে পায়েল মুখার্জি নায়িকা হিসেবে মনোনীত হলেও পরবর্তীতে সেমন্তিকে মূল নায়িকা হিসেবে চূড়ান্ত করা হয়। ২০, জুন হতে ১০, জুলাই ২০১৮ পর্যন্ত ঢাকা, কুমিল্লা, সিলেট সহ বাংলাদেশের বিভিন্ন স্থানে এই চলচ্চিত্রের দৃশ্য ধারণ করা হয়। সাভারের গলফ ক্লাবে একটি গানের দৃশ্যধারণের মাধ্যমে এই চলচ্চিত্রের চিত্রগ্রহণ শুরু হয়। নিরঞ্জন বিশ্বাস ও নেহাল দত্ত সহকারী পরিচালকের দয়িত্বে ছিলেন।
বাংলা মুভি ডেটাবেজে বয়ফ্রেন্ড
ডাক্তার বাড়ি

ডাক্তার বাড়ি হচ্ছে একটি বাংলাদেশী পারিবারিক হাস্যরসাত্মক চলচ্চিত্র। চলচ্চিত্রটি পরিচালনা করেছেন আজিজুর রহমান ও রচনা করেছেন এটিএম শামসুজ্জামান। চলচ্চিত্রটি বাংলাদেশে মুক্তি পায় ২০০৭ সালের ১৭ জুলাই। এটি প্রযোজনা করেছে এনটিভি প্রডাকশন হাউজ ও পরিবেশনা করেছে জি সিরিজ। চলচ্চিত্রটিতে অভিনয় করেছেন শাকিব খান, এটিএম শামসুজ্জামান, অমিত হাসান, জনা, শাবনাজ, ও সালাউদ্দিন লাভলু প্রমুখ।
ডাক্তার বাড়ি চলচ্চিত্রের সঙ্গীত পরিচালনা করেছেন ইমন সাহা
চুঁচুড়া রেলওয়ে স্টেশন

চুঁচুড়া রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এটি হুগলী জেলার সদর শহর। জেলা সদর হওয়ার কারণে প্রতিদিন বহু মানুষ এই স্টেশন ব্যবহার করে থাকেন। সমস্ত গ্যালোপিং লোকাল ট্রেন এবং কয়েকটি এক্সপ্রেস ট্রেন এই স্টেশনে স্টপেজ দেয়। স্টেশনটি কলকাতা শহরতলি রেলওয়ে ব্যবস্থার অন্তর্গত একটি অত্যন্ত ব্যস্ত একটি স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি চুঁচুড়া সদর শহর এবং পার্শ্ববর্তী বিস্তীর্ণ এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৬ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
মোহাম্মদ রহমত মিয়া

মোহাম্মদ রহমত মিয়া (জন্ম: ৮ ডিসেম্বর ১৯৯৯; রহমত মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী খেলেছেন এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাইফের হয়ে ৪ মৌসুমে ৬২ ম্যাচে অংশগ্রহণ করেছেন। পরবর্তীকালে, তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব ঢাকা আবাহনীতে যোগদান করেছেন।
২০১৮ সালে, রহমত বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।
মোহাম্মদ রহমত মিয়া ১৯৯৯ সালের ৮ই ডিসেম্বর তারিখে বাংলাদেশের মাগুরায় জন্মগ্রহণ করেছেন।
রহমত বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।
২০১৮ সালের ২৭শে মার্চ তারিখে, মাত্র ১৮ বছর ৩ মাস ২০ দিন বয়সে, রহমত লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে রহমত সর্বমোট ৪ ম্যাচে অংশগ্রহণ করেছেন।
তরণিপুর

তরণিপুর পাথরঘাটা ২ গ্রাম পঞ্চায়েতের অন্তভুক্ত একটি গ্রাম। এটি নদিয়া জেলার তেহাট্টা মহাকুমার মধ্যে অবস্থিত। জলঙ্গি নদী এবং বাংলাদেশের সীমানায় মধ্যে অবস্থিত। এই বৃহত্তর তরণিপুর গ্রামটি আরও ছোটো ছোটো গ্রাম নিয়ে গঠিত যেমন বালিউড়া, ভিটারপাড়া, ইসলাম পুর ও পুটিমারী
২০১১ সালের গণনা অনুযায়ী এই গ্রাম মোট ৭১৬২ জন লোক বসবাস করে। এদের মধ্যে ৩৬৩৩ (৫১.৭৩%) জন পুরুষ এবং ৩৫২৯ (৪৯.২৭%) জন মহিলা। মোট জনসংখ্যার মাত্র ৪৩৫০ জন মাত্র শিক্ষিত, অথাৎ এই গ্রামে সাক্ষরতার হার মাত্র ৬০.৭০% । . এই গ্রামের মধ্যে ১১ নম্বর রাজ্য সড়ক গেছে। আর বালিউড়া পার্কও গ্রামেই অবস্থিত।
তরণিপুর গ্রামটি পাথরঘাটা গ্রামপাঞ্চায়েট ২ দ্বারা প্রচলিত হয়। আর এই গ্রাম পঞ্চায়েতটি তেহাট্টা মহাকুমার অন্তভুক্ত।
এই গ্রামটির শিক্ষা ব্যবস্থা পরিচালিত হয় প্রাথমিক ও উচ্চ বিদ্যালয় দ্বারা। এই বিদ্যালয় গুলি প্রত্যেকটি পশ্চিমবঙ্গের প্রাথমিক শিক্ষা বোর্ড দ্বারা নিয়ন্ত্রিত হয়।
প্রাথমিক বিদ্যালয়:
কাছের অন্য সব বিদ্যালয়:
উচ্চ বিদ্যালয়: 
কাছের অন্য সব উচ্চ বিদ্যালয়:
ডক্টর বি. এম আম্বেদকর কলেজ এবং চাপড়া বাঙালজি মহাবিদ্যালয় এই গ্রাম থেকে ১৫ কিলোমিটার দূরে অবস্থিত। তেহাট্টা সরকারি কলেজই হলো সবচেয়ে কাছের সরকারি কলেজ। তেহাট্টা ইনস্টিটিউট অফ এডুকেশন নামে D.L.Ed কলেজ এই গ্রাম থেকে ২০ কিমি দূরে অবস্থিত।
তেহাট্টা মহাকুমা হাসপাতাল এখন থেকে ৩ কিমি দূরে অবস্থিত। আর ৩৮ কিমি দূরে অবস্থিত জেলার সদর হাসপাতাল কৃষ্ণনগর জেলা হাসপাতাল।
এই গ্রামে হিন্দু, মুসলিম ও ক্রিশ্চিয়ান সব ধর্মের লোকের বসবাস। মুসলিম লোক বসবাস বেশি হওয়ায় মুসলিম উৎসব যথা ঈদ উল ফিতর ও ঈদ উল আজাহা বেশি ধুমধাম করে পালিত হয়। তবে হিন্দু ধর্মের লোকেরা ও খুব ভালো করে দুর্গা পূজা পালন করে। এখানে অনেক দুর্গা মন্ডপ হয়, তাছাড়া সরস্বতী পূজা ও হয় । আর ক্রিশ্চিয়ান ধর্মের লোকেরা খুব ভালো করে তাদের বড়দিন পালন করে এবং এই দিনের লাইটিং চোখে পড়ার মতো হয়।
তরণিপুর গ্রামটি প্রধান দুটি বাজার হল তরণিপুর বাস স্ট্যান্ড বাজার ও বালিউড়া বাজার। সোমবার ও শনিবার এই বাজারে সাপ্তাহিক হাট বসে ।
এই তরণিপুর গ্রাম টির মূল যোগাযোগ হলো সড়ক ব্যবস্থা মূলত ১১নম্বর রাজ্য সড়ক। এই গ্রামটির কাছের মহাসড়কটি হলো হলো NH৩৪ ও কাছের রেল স্টেশন হলো কৃষ্ণনগর এবং দেবরগ্রাম ।
২০১৮-১৯ মৌসুমে আন্তর্জাতিক ক্রিকেট

২০১৮-১৯ মৌসুমে আন্তর্জাতিক ক্রিকেট এর মৌসুমটি শুরু হয় ২০১৮ এর সেপ্টেম্বরে এবং শেষ হয় ২০১৯ এর এপ্রিলে। উক্ত সময়ের মধ্যে মোট ৩৫টি টেস্ট খেলা, ৯৫টি একদিনের আন্তর্জাতিক (ওডিআই) এবং ৫৬টি টুয়েন্টি২০ আন্তর্জাতিক (টি২০আই) খেলা অনুষ্ঠিত হওয়ার ফিকশ্চার ঘোষণা করা হয়েছে। মৌসুমের শুরুতে ভারত টেস্ট ক্রিকেট র‍্যাংকিংএ, ইংল্যান্ড ওডিআই র‍্যাংকিংএ এবং পাকিস্তান টি২০আই র‍্যাংকিংএ শীর্ষ স্থানটি দখল করে রাখে। অক্টোবর ২০১৮তে আন্তর্জাতিক ক্রিকেট কাউন্সিল (আইসিসি) প্রথমবারের মতো মহিলাদের ওডিআই ও টি২০আই এর জন্য আলাদা র‍্যাংকিং ছক নিয়ে আসে। অস্ট্রেলিয়া জাতীয় মহিলা ক্রিকেট দল দুটি ছকেরই শীর্ষে অবস্থান করছিল।
পুরুষদের আন্তর্জাতিক ক্রিকেট শুরু হয় ২০১৮ এশিয়া কাপ বাছাইপর্ব-এর মধ্য দিয়ে, যেখানে দেখা যায় হংকং- ২০১৮ এশিয়া কাপ-এ কোয়ালিফাই করে। এশিয়া কাপ শুরু হয় ৯ দিন দেরীতে এবং ফাইনালে বাংলাদেশকে পরাজিত করে ভারত শিরোপা জিতে নেয়। অন্য উল্লেখযোগ্য অংশের মধ্যে ছিল ৪৯ বছর পর প্রথমবারের মতো বিদেশের মাটিতে টেস্ট সিরিজে নিউজিল্যান্ড পাকিস্তানকে পরাজিত করে ইতিহাসে প্রথমবারের মতোঅস্ট্রেলিয়ার মাটিতে ভারতের টেস্ট সিরিজ জয় এবং শ্রীলঙ্কা প্রথম কোন এশিয়ান ক্রিকেট দল যারা দক্ষিণ আফ্রিকাতে টেস্ট সিরিজ জয় করে. সর্বশেষ বাংলাদেশের নিউজিল্যান্ড সফর টেস্ট খেলাগুলো পরিত্যক্ত হয় স্থানীয় ক্রাইস্টচার্চ মসজিদের সন্ত্রাসী হামলার কারণে।. ২০১৯ এর মার্চে, আফগানিস্তান তাদের প্রথম টেস্ট খেলায় জয় লাভ করে আয়ারল্যান্ডকে ৭ উইকেটে পরাজিতে করে।.
২০ অক্টোবর, আইসিসি ২০২৩ ক্রিকেট বিশ্বকাপ বাছাইপর্বের পদ্ধতির পর্যালোচিত সংস্করণ ঘোষণা করে।. উপসংহারটি এরকম দাড়ায় যে তৃতীয় বিভাগ এবং দ্বিতীয় বিভাগ প্রতিযোগিতা, বিশ্ব ক্রিকেট লিগ বিলুপ্ত করা হয়েছে এবং নতুন বাছাইপর্বের পথ তৈরী হবে নিম্ন প্রতিযোগিতাগুলোর মাধ্যমে: বিশ্বকাপ সুপারলিগ (১২টি পূর্ণ সদস্য ও নেদারল্যান্ডস এর সমন্বয়ে), বিশ্বকাপ লিগ ২ (অনুষ্ঠিত হবে স্কটল্যান্ড, নেপাল, সংযুক্ত আরব আমিরাত ও দ্বিতীয় বিভাগ সমাপ্তকারী শীষ চার দলের মধ্যে), বিশ্বকাপ চ্যালেঞ্জ লিগ (বিশ্ব ক্রিকেট লিগের র‍্যাংকিং অনুযায়ী পরবর্তী সেরা ১২টি সেরা দলের মধ্যে), ক্রিকেটলিগ প্লে-অফ, এবং সর্বোপরি ২০২২ ক্রিকেট বিশ্বকাপ বাছাইপর্ব। ২০১৮ আইসিসি বিশ্ব ক্রিকেট লিগ তৃতীয় বিভাগ প্রতিযোগিতা, যা ওমানে অনুষ্ঠিত হয়েছিল দেখা যায়, ওমান ও যুক্তরাষ্ট্রকে দ্বিতীয় বিভাগে উত্তরণ করা হয়েছে, সেই সাথে সিঙ্গাপুর, কেনিয়া, ডেনমার্ক এবং উগান্ডাকে বিশ্বকাপ চ্যালেঞ্জ লিগে পাঠানো হয়েছে। দ্বিতীয় বিভাগ প্রতিযোগিতাটি হয় নামিবিয়াতে এপ্রিলে ওমান, নামিবিয়া, যুক্তরাষ্ট্র এবং পাপুয়া নিউ গিনিয়া শীর্ষ চারে থাকায় ওডিআই স্ট্যাটাস অর্জন করে।
মৌসুম শুরুর সময় দলগুলোর র‍্যাংকিং ছিল নিম্নরূপ
উপরে চলুন
ক্রাইস্টচার্চ মসজিদে সন্ত্রাসী হামলার কারণে তৃতীয় এবং সর্বশেষ টেস্ট খেলাটি বাতিল করা হয়।
জিম্বাবুয়ের ক্রিকেট দল ভারতের সফরসূচিতে ১টি টেস্ট ও ৩টি একদিনের আন্তর্জাতিক ক্রিকেট খেলার পরিকল্পনা তৈরী করেছিল। পরবর্তীকালে ২০১৯ ইন্ডিয়ান প্রিমিয়ার লিগের কারণে তারিখটি বিলীন হয়ে যায়, এবং সিরিজটি পরবর্তীকালে খেলার জন্য নির্ধারণ করা হয়।
হুগলি রেলওয়ে স্টেশন

হুগলী রেলওয়ে স্টেশন হল হাওড়া-বর্ধমান প্রধান রেলপথের একটি গুরুত্বপূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি হুগলী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৭ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
ব্যান্ডেল জংশন রেলওয়ে স্টেশন

ব্যান্ডেল জংশন রেলওয়ে স্টেশন হল হাওড়া-বর্ধমান প্রধান রেলপথ এর একটি অত্যন্ত গুরুত্ব পূর্ণ জংশন রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলি জেলায় অবস্থিত। স্টেশনটি ব্যান্ডেল এবং পার্শ্ববর্তী এলাকায় রেল পরিষেবা প্রদান করে। ব্যান্ডেল জংশন স্টেশন হাওড়া-বর্ধমান প্রধান রেলপথ থেকে ব্যান্ডেল–কাটোয়া লাইন কে পৃথক করেছে এবং নৈহাটি-ব্যান্ডেল শাখার উৎপত্তি এই স্টেশনেই। এই রুটের সমস্ত দূরপাল্লার এবং লোকাল ট্রেন এই স্টেশনে থামে। 
প্রায় প্রতি ১০-১৫ মিনিট অন্তর যাত্রীবাহী ট্রেন এই স্টেশন থেকেই হাওড়ার উদ্দেশ্যে রওনা দেয়। বর্তমানে ব্যান্ডেল হাওড়া লোকাল হুগলী জেলার লাইফলাইনে পরিণত হয়েছে। এই স্টেশন থেকেই নৈহাটির উদ্দেশ্যে এবং কাটোয়ার উদ্দেশ্যে যাত্রীবাহী ট্রেন যাত্রা শুরু করে। এটি হুগলী জেলার সবচেয়ে বৃহৎ এবং জনবহুল স্টেশন। সম্প্রতি ভারত সরকারের পক্ষ থেকে এই স্টেশনটির আধুনিকীকরণ এবং বিশ্বমানের স্টেশন নির্মাণের পরিকল্পনা গ্ৰহণ করা হয়েছে। পূর্ব রেলপথের হাওড়া শাখার তৃতীয় জনবহুল এবং অত্যন্ত ব্যস্ততম স্টেশন। হাওড়া এবং বর্ধমানের পর এই স্টেশনের স্থান রয়েছে।স্টেশনটি হাওড়া জংশন রেলওয়ে স্টেশন থেকে ৩৯ কি.মি. দূরত্বে অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মির্জাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া বর্ধমান মেইন লাইন বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
স্ট্রেঞ্জার থিংস (মৌসুম ১)

মার্কিন কল্পবিজ্ঞান-ভৌতিক ওয়েব টেলিভিশন ধারাবাহিক স্ট্রেঞ্জার থিংসের প্রথম মৌসুমটি শুধুমাত্র নেটফ্লিক্সের ওয়েব স্ট্রীমিঙের মাধ্যমে ১৫ই জুলাই ২০১৬ সালে মুক্তি পায়। ধারাবাহিকটি ডাফ ভ্রাতৃদ্বয় দ্বারা নির্মিত এবং তারা সহ শন লেভি এবং ড্যান কোহেন এই ধারাবাহিকের নির্বাহী প্রযোজক। প্রথম মৌসুমের শ্রেষ্ঠাংশে আছেন উইনোনা রাইডার, ডেভিড হারবার, ফিন উল্ফহার্ড, মিলি ববি ব্রাউন, গেটন ম্যাটার‍্যাজো, কেলেব ম্যাকলখলিন, ন্যাটালিয়া ডায়ার, চার্লি হিটন, কারা বুয়োনো, ম্যথিউ মোডাইন, নোয়া শ্ন্যাপ এবং জো কিরি।
প্রথম মৌসুমের গল্প শুরু হয় নভেম্বর ১৯৮৩-তে, যখন হকিন্স জাতীয় গবেষণাগারের গবেষকরা "দ্য আপসাইড ডাউন" নামক একটি বিকল্প আয়ামের যাওয়ার দ্বার সৃষ্টি করে ফেলেন।
উইল বায়ার্সকে আপসাইড ডাউনের এক জীব অপহরণ করে, এবং তার মা, জয়েস বায়ার্স, এবং হকিন্সের পুলিশ প্রধান জিম হপার উইলের খোঁজ করা শুরু করে।
একই সময় "ইলেভেন" (এগারো) নামে এক সাইকোকাইনেটিক ক্ষমতা সম্পন্ন এক যুবতী সেই গবেষণাগার থেকে পালিয়ে যায় এবং উইলকে খুঁজে পাওয়ার জন্য উইলের বন্ধু মাইক, ডাস্টিন এবং লুকাসকে সহায়তা করে।
<onlyinclude></onlyinclude>
স্ট্রেঞ্জার থিংসের সৃষ্টিকর্তা হচ্ছেন ম্যাট এবং রস ডাফার, যাদের পেশাদারী নাম হচ্ছে "দ্য ডাফার ব্রাদার্স" বা ডাফার্স ভ্রাতৃদ্বয়। 
দুজনে ২০১৫ সালে তাদের হিডেন নামক চলচ্চিত্রের লেখার এবং প্রযোজনার কাজ শেষ করেন।
এই চলচ্চিত্রে তারা এম নাইট শ্যামালানের শৈলী অনুকরণ করার চেষ্টা করেছিলেন।
কিন্তু সেই সময়ে চলচ্চিত্রটির পরিবেশক ওয়ার্নার ব্রাদার্সের অভ্যন্তরীন পরিবর্তনের ফলে চলচ্চিত্রটি তেমনভাবে প্রচার এবং মুক্তি পায়নি, এবং ভ্রাতৃদ্বয়েরা তাদের ভবিষ্যতের ব্যাপারে অনিশ্চিত হয়ে পরেন।
তবে তাদেরকে অবাক করে দিয়ে হিডেনের চিত্রনাট্য টেলিভিশন প্রযোজক ডোনাল্ড ডি লাইনের মনে প্রভাব ফেলে এবং তিনি তাদের ওয়েওয়ার্ড পাইন্সে শ্যামালানের সঙ্গে কাজ করার সুযোগ করে দেন।
এই ধারাবাহিকের প্রযোজনার কাজের সময়ে শ্যামালান তাদের পরামর্শদাতা হিসাবে কাজ করেন, এবং এই কাজ শেষে হওয়ার পরে ভ্রাতৃদ্বয়েরা মনে করেন যে তারা তাদের নিজস্ব টেলিভিশন ধারাবাহিকে কাজের জন্য তৈরি করতে প্রস্তুত।
আন্তর্জাতিক জনসেবা দিবস

আন্তর্জাতিক জনসেবা দিবস বিশ্বজুড়ে জাতিসংঘ কর্তৃক পালিত একটি বিশেষ দিন, যা এর সদস্য রাষ্ট্রগুলোতে প্রতিবছর ২৩ জুন তারিখে উদযাপিত হয়। মূলতঃ জাতিসংঘের প্রস্তাবনা ও তত্ত্বাবধানে পালিত হয় বলে এই দিবসটি জাতিসংঘ জনসেবা দিবস নামেও পরিচিত; অন্যদিকে বাংলাদেশে সর্বপ্রথম ২০১৭ সালে দিবসটিকে জাতীয় জনসেবা দিবস নামে পালিন করা হয়।
২০০২ সালের ২০ ডিসেম্বর জাতিসংঘের সাধারণ পরিষদে ৫৭/২৭৭ ক্রমে সিদ্ধান্ত গৃহীত হয় যে প্রতিবছর ২৩ জুন তারিখে "জনসেবা দিবস" পালন করা হবে; এবং এর ফলশ্রুতিতে ২০০৩ সালে সর্বপ্রথম বিশ্বের বিভিন্ন দেশে এই দিবসটি পালিত হয়।
বিশ্বব্যাপী জনসেবা দিবস উদযাপনের কারণ হিসাবে জাতিসংঘের ঘোষণায় বলা হয় যে, celebrates the value and virtue of public service to the community; highlights the contribution of public service in the development process; recognizes the work of public servants, and encourages young people to pursue careers in the public sector.
বর্ণাঢ্য র‌্যালি, আনন্দ শোভাযাত্রা ও আলোচনা অনুষ্ঠান আয়োজন করার পাশাপাশি এদিন সাধারণ জনগণকে বিভিন্ন সেবা দেয়ার সাথে জড়িত ব্যক্তিবর্গকে তাদের নিয়োগকারী কর্তৃপক্ষ এবং স্থানীয় প্রশাসন-পরিচালকগণ ছাড়াও সেবাগ্রহীতাদের পক্ষ থেকে ধন্যবাদ জানানো ও বিভিন্ন ক্ষেত্র অবদানের জন্য পুরস্কৃত করা হয়।
লামডিং রেলওয়ে বিভাগ

ভারতীয় রেলওয়ের উত্তর-পূর্ব সীমান্ত অঞ্চলের অধীনে থাকা পাঁচটি রেল বিভাগের একটি হল লামডিং রেলওয়ে বিভাগ। এই রেল বিভাগটি ১৫ জানুয়ারি, ১৯৫৮ সালে গঠিত হয়েছিল এবং এর সদর দপ্তর ভারতের আসাম রাজ্যের লামডিংয়ে অবস্থিত।
কাটিহার রেলওয়ে বিভাগ, আলিপুরদুয়ার রেলওয়ে বিভাগ, তিনসুকিয়া রেলওয়ে বিভাগ এবং রাঙ্গিয়া রেলওয়ে বিভাগ হল গুয়াহাটির মালিগাঁওয়ে অবস্থিত উত্তর-পূর্ব সীমান্ত রেল জোনের অন্য চারটি রেল বিভাগ। 
লামডিং রেল বিভাগের অন্তর্গত স্টেশন এবং স্টেশনগুলির শ্রেণীর তালিকা।
ডিমাপুর রেলওয়ে স্টেশন

ডিমাপুর লামডিং-ডিব্রুগড় বিভাগের একটি রেলওয়ে স্টেশন। এটি ভারতের নাগাল্যান্ড রাজ্যের ডিমাপুর জেলায় অবস্থিত। রেল স্টেশনটি ডিমাপুর এবং পার্শ্ববর্তী এলাকায় রেল পরিষেবা প্রদানের কাজ করে।
আগে নির্মিত চট্টগ্রাম থেকে লামেডিং পর্যন্ত আসাম বেঙ্গল রেলওয়ে দ্বারা ১,০০০ এমএম বিস্তৃত মিটার গেজ রেলপথটি ১৯০৩ সালে ডিবুরু-সাদিয়া লাইনের তিনসুকিয়া পর্যন্ত প্রসারিত করা হয়েছিল।
লুমডিং-ডিব্রুগড় বিভাগ মিটার গেজ থেকে ১,৬৭৬ এমএম (৫ ফুট ৬ ইঞ্চি) চওড়া ব্রড গেজে রূপান্তর প্রকল্প ১৯৯৭ সালের শেষ নাগাদ সম্পন্ন হয়েছিল।
 দীর্ঘ ডিমাপুর-জুবজা-কোহিমা নতুন রেলপথ প্রকল্পকে জাতীয় প্রকল্পের মর্যাদা দেওয়া হয়েছে। সমগ্র প্রকল্পের জন্য চূড়ান্ত অবস্থান জরিপ সম্পন্ন করা হয়েছে।
ডিমাপুর রেলওয়ে স্টেশন দুটি চার বিছানার অবসর কক্ষ এবং একটি চার-বিছানার আস্তানা রয়েছে।
লামডিং জংশন রেলওয়ে স্টেশন

লামডিং জংশন গুয়াহাটি-লামডিং বিভাগের একটি জংশন রেলওয়ে স্টেশন। এটি ভারতের আসাম রাজ্যের হোজাই জেলায় অবস্থিত। এটি লামডিং এবং পার্শ্ববর্তী এলাকায় রেল পরিষেবা প্রদানের কাজ করে।
চারত বিভাজনের পূর্ববর্তী দিনগুলিতে, আসাম চট্টগ্রাম থেকে আখাউড়া-কুলাউড়া-ছাতক লাইন এবং আখাউড়া-লাকসাম-চট্টগ্রাম লাইনের মাধ্যমে সংযুক্ত ছিল। চট্টগ্রাম বন্দরের সঙ্গে রেল সংযোগের জন্য আসাম চা রোপনকারীদের দাবির প্রতিক্রিয়ায় চট্টগ্রাম সংযোগ নির্মাণ করা হয়। ১৮৯১ সালে আসাম বেঙ্গল রেলওয়ে বাংলার পূর্ব দিকে রেলপথ নির্মাণ শুরু করে। ১৮৯৫ সালে চট্টগ্রাম ও কুমিল্লার মধ্যবর্তী ১৫০ কিলোমিটার দীর্ঘ (৯৩ মাইল) ট্র্যাক খোলা হয়েছিল। ১৮৯৬-১৮৯৮ সালে কুমিল্লা-আখাউড়া-কালাউড়া-বদরপুর বিভাগ খোলা হয়েছিল এবং ১৯০৩ সালে লামডিং পর্যন্ত বিস্তৃত হয়।
১৯০০ সালে আসাম বেঙ্গল রেলওয়ের লামডিং-গুয়াহাটি লাইন চালু হয়।
স্বাধীনতা ও বিভাজনের পর, ১৯৯৭ সাল নাগাদ সমগ্র গুয়াহাটি-লুডিং-দিব্রগড়-তিনসুকিয়া সেক্টর মিটার গেজ থেকে ব্রডগেজ রূপান্তর করা হয়।
লামডিং-শিলচার বিভাগের গেজ রূপান্তর কাজটি মার্চ-এপ্রিল ২০১৫ সালে সম্পন্ন করা হয়।
লামডিং রেলওয়ে স্টেশনে দুটি দ্বৈত বিছানা এসি অবসর কক্ষ, সাতটি দ্বৈত বিছানা সাধারণ অবসর কক্ষ এবং একটি তিন বিছানার শোবার কক্ষ রয়েছে। বয়স্ক এবং শারীরিকভাবে অক্ষম মানুষের জন্য দুটি এলিভেটর নির্মাণাধীন।
লামডিংয়ে একটি মিটার গেজ লোকো শেড আছে, যখন সমগ্র গুয়াহাটি-লামদীং-ডিব্রুগড় লাইন ব্রড গেজে রূপান্তরিত করা হচ্ছিল তখন লামডিং-বদরপুর-শিলচর লাইনও ব্রড গেজে রূপান্তরিত করা হয়। নিউ গুয়াহাটি লোকে শ্যাড থেকে ওয়াইডিএম-৪ মিটার গেজ লোকো লামডিংয়ে স্থানান্তরিত করা হয়। সম্প্রতি, মিটার গেজ লোকো শেডকে অ্যালকো ও ইএমডি ইঞ্জিন সহ ১০০ টি ব্রড গেজ লোকো ধারণক্ষমতার লোকো শেডকে রূপান্তরিত হয়েছে।
লামডিং রেল বিভাগ ১ মে ১৯৬৯ সালে গঠিত হয়।
রেক্স সেলার্স

রেজিনাল্ড হিউ ডার্নিং সেলার্স, (; জন্ম: ২০ আগস্ট, ১৯৪০) তৎকালীন ব্রিটিশ ভারতের গুজরাতের বালসার এলাকায় জন্মগ্রহণকারী ভারতীয় বংশোদ্ভূত সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৪ সালে সংক্ষিপ্ত সময়কালের জন্যে অস্ট্রেলিয়ার পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে কার্যকরী ব্যাটিংশৈলী উপহার দিতেন ‘রেক্স’ ডাকনামে পরিচিত রেক্স সেলার্স।
১৯৫৯-৬০ মৌসুম থেকে ১৯৬৬-৬৭ মৌসুম পর্যন্ত রেক্স সেলার্সের প্রথম-শ্রেণীর খেলোয়াড়ী জীবন চলমান ছিল। ১৯৬৩-৬৪ মৌসুমে সাউথ অস্ট্রেলিয়ার পক্ষে ৪৮ উইকেট দখল করেছিলেন। ফলশ্রুতিতে ইংল্যান্ড গমনে অস্ট্রেলিয়া দলের সদস্যরূপে মনোনীত হন। তবে, আঘাতের কারণে সেখানে তার খেলা সীমিত পর্যায়ের ছিল। ঐ সফরে কোন টেস্টে অংশগ্রহণ করতে পারেননি তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছিলেন রেক্স সেলার্স। ১৯৬৪ সালে অস্ট্রেলিয়া দলের সদস্যরূপে ভারত গমন করেন। ১৭ অক্টোবর, ১৯৬৪ তারিখে কলকাতায় ভারতের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত ঐ টেস্টে তিনি শূন্য রানে আউট হন। দ্বিতীয় ইনিংসে করেন ১৭ রান। এছাড়াও, একটি ক্যাচ তালুবন্দী করেন। পাঁচ ওভার বোলিং করে ১৭ রান খরচায় কোন উইকেট লাভ করতে পারেননি। এরপর আর তাকে টেস্ট আঙ্গিনায় খেলতে দেখা যায়নি।
দীর্ঘ দেহের অধিকারী ছিলেন রেক্স সেলার্স। ভারতে জন্মগ্রহণকারী দ্বিতীয় অস্ট্রেলীয় টেস্ট ক্রিকেটার তিনি। আঙ্গুলে ক্ষত সৃষ্টি হবার ফলে তার খেলোয়াড়ী জীবনে বেশ প্রভাব বিস্তার করে। ফলশ্রুতিতে ১৯৬৬-৬৭ মৌসুমে খেলার জগৎ থেকে অবসর গ্রহণ করতে বাধ্য হন।
সাউথ অস্ট্রেলিয়ান ক্রিকেট অ্যাসোসিয়েশনে (সাকা) দীর্ঘকাল দল নির্বাচক ও প্রশাসনিক দায়িত্ব পালন করে চলেছেন। সাকা’র আজীবন সদস্য তিনি। ক্রিকেট অঙ্গনে আদুরে নাম ‘সাহিব’ লাভ করেন। ২০১৩ সালে অস্ট্রেলীয় দিবসে ক্রিকেট খেলায় অসামান্য অবদান বিশেষতঃ প্রশাসক হিসেবে দায়িত্ব পালন করার স্বীকৃতিস্বরূপ মেডেল অব দি অর্ডার অব অস্ট্রেলিয়া উপাধিতে ভূষিত হন।
জারার্ড রদারহাম

জারার্ড আলেকজান্ডার রদারহাম (}; জন্ম: ২৮ মে, ১৮৯৯ - মৃত্যু: ৩১ জানুয়ারি, ১৯৮৫) ওয়ারউইকশায়ারের কভেন্ট্রি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ১৯১৯ থেকে ১৯২৮-২৯ সময়কালে ওয়ারউইকশায়ার দলের পক্ষে ইংরেজ প্রথম-শ্রেণীর কাউন্টি ক্রিকেট খেলায় অংশগ্রহণ করেছিলেন। এছাড়াও, কেমব্রিজ বিশ্ববিদ্যালয় ও ওয়েলিংটন দলের পক্ষে প্রথম-শ্রেণীর খেলায় অংশ নিয়েছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন জারার্ড রদারহাম।
রাগবি স্কুলে পড়াশোনা করতেন। সেখানেই বিদ্যালয়ে ছাত্র থাকা অবস্থায় জারার্ড রদারহামের ক্রিকেট খেলা সকলের মনোযোগের কেন্দ্রবিন্দুতে পরিণত হয়। চমৎকারভাবে ফাস্ট-মিডিয়াম বোলিং করতেন। প্রথম বিশ্বযুদ্ধের কারণে প্রথম-শ্রেণীর খেলা স্থগিত হয়ে পড়ে। এ অবস্থায় উইজডেন কর্তৃপক্ষ ১৯১৮ সালের সংস্করণের জন্যে তাকে অন্যতম বর্ষসেরা ক্রিকেটারের সম্মাননায় ভূষিত করে। এরপর তিনি কেমব্রিজের ট্রিনিটি কলেজে ভর্তি হন। ১৯১৯ ও ১৯২০ সালে কেমব্রিজের ব্লুধারী হন। এ পর্যায়ে উত্তরোত্তর বোলিংয়ের অগ্রসরতার পাশাপাশি নিচেরাসারির ব্যাটসম্যান হিসেবেও তিনি গুরুত্বপূর্ণ ভূমিকা রাখতেন।
সমগ্র খেলোয়াড়ী জীবনে ৬৫টি প্রথম-শ্রেণীর খেলায় অংশ নিয়েছেন জারার্ড রদারহাম। ২১ মে, ১৯১৯ তারিখে কেমব্রিজ বিশ্ববিদ্যালয়ের সদস্যরূপে অস্ট্রেলিয়ান ইম্পেরিয়াল ফোর্সেসের বিপক্ষে অভিষেক ঘটে তার। ২২ জানুয়ারি, ১৯২৯ তারিখে ওয়েলিংটনের সদস্যরূপে অকল্যান্ডের বিপক্ষে সর্বশেষ প্রথম-শ্রেণীর খেলায় অংশ নেন।
১৯১৯ থেকে ১৯২৮-২৯ মৌসুম পর্যন্ত জারার্ড রদারহামের প্রথম-শ্রেণীর খেলোয়াড়ী জীবন চলমান ছিল। তবে, রদারহামের প্রথম-শ্রেণীর খেলোয়াড়ী জীবন মাত্র কয়েক মৌসুম স্থায়ী হয়েছিল। ইংল্যান্ডে কেমব্রিজ বিশ্ববিদ্যালয় ও ওয়ারউইকশায়ার এবং নিউজিল্যান্ডে ওয়েলিংটনের পক্ষে প্রথম-শ্রেণীর খেলায় প্রতিনিধিত্ব করেছেন।
১৯২১ সালে ওয়ারউইকশায়ারের পক্ষে পূর্ণাঙ্গ মৌসুম খেলেন। ঐ সময়ে ব্যাটিংয়ের তুলনায় তার বোলিং অধিক গুরুত্ব বহন করে। ঐ মৌসুমে তিনি ৮৮ উইকেট দখল করেন। মৌসুম শেষে নিউজিল্যান্ডে চলে যান। সেখানে ১৯২৮-২৯ মৌসুমে ওয়েলিংটনের পক্ষে একবার অংশ নিয়েছিলেন।
৩১ জানুয়ারি, ১৯৮৫ তারিখে ৮৬ বছর বয়সে ডার্বিশায়ারের বেকওয়েল এলাকায় জারার্ড রদারহামের দেহাবসান ঘটে। তার কাকা হিউ রদারহাম ১৮৮০-এর দশকে প্রথম-শ্রেণীর খেলায় অংশ নিয়েছিলেন।
ওয়াকান্ডা

ওয়াকান্ডা বা ওয়াক্যান্ডা () হলো মার্ভেল কমিক্স দ্বারা নির্মিত সাহারা-নিম্ন আফ্রিকায় অবস্থিত একটি কাল্পনিক দেশ। এটি হলো সুপারহিরো ব্ল্যাক প্যান্থার-এর স্বদেশ। ওয়াকান্ডা প্রথমবারের জন্য "ফ্যান্টাস্টিক ফোর" #৫২ (জুলাই ১৯৬৬)-এ আবির্ভূত হয় এবং স্ট্যান লি ও জ্যাক কার্বি দ্বারা নির্মিত।
ওয়াকান্ডা বিভিন্ন প্রকারের মিডিয়া অভিযোজনে প্রদর্শিত হয়, যার মধ্যে ২০১৬ সালের মার্ভেল সিনেম্যাটিক ইউনিভার্স চলচ্চিত্র "", ২০১৮ সালের চলচ্চিত্র "ব্ল্যাক প্যান্থার" ও "" এবং ২০১৯ সালের চলচ্চিত্র ""।
আদি পিনিশেঠি

আদি পিনিশেঠি হচ্ছেন একজন ভারতীয় চলচ্চিত্র অভিনেতা, যিনি প্রাথমিকভাবে তামিল ও তেলুগু চলচ্চিত্রে অভিনয় করে থাকেন। ২০০৬ সালে তেলুগু চলচ্চিত্র "ওকা `ভি` চিত্রামের" মাধ্যমে তার চলচ্চিত্রে অভিষেক ঘটে, এবং পরিচালক এস. শংকর কর্তৃক প্রযোজিত ২০০৯-এর চলচ্চিত্র "এরামের" মাধ্যমে একটি বড় বিরতিতে যান। তার বাবা রবি রাজা পিনিশেঠি, সর্বমোট ৫৬টি চলচ্চিত্র পরিচালনা করেন।
আদি চেন্নাইয়ে সাঁই প্রদীপ পিনিশেঠি হিসেবে রবি রাজা পিনিশেঠির ঘরে জন্মগ্রহণ করেন। তার মাতৃভাষা হচ্ছে তেলুগু, কিন্তু তিনি চেন্নাইয়ে জন্ম ও বেড়ে উঠার পর থেকে তামিল ভালো বলেন।
চাঁদের সোডিয়াম পুচ্ছ

চাঁদের সোডিয়াম পরমাণুর একটি "পুচ্ছ" রয়েছে। তবে এই পুচ্ছটি এতই অস্পষ্ট যে খালি চোখে এটিকে শনাক্ত করা যায় না। ১৯৯৮ সালে বোস্টন বিশ্ববিদ্যালয়ের বিজ্ঞানীরা লিওনিড উল্কাবৃষ্টি পর্যবেক্ষণ করতে গিয়ে কয়েক হাজার কিলোমিটার দীর্ঘ এই বৈশিষ্ট্যটি আবিষ্কার করেন।
চন্দ্রপৃষ্ঠ থেকে ক্রমান্বয়ে সোডিয়াম পরমাণু সূক্ষ্ম ধূলার আকারে নির্গত হচ্ছে। এই ক্ষরণের কারণ ফোটন-উদ্দীপিত নিঃসরণ, সৌরবায়ু, কণাক্ষেপণ ও উল্কা সংঘাত। সৌর বিকিরণ চাপে সোডিয়াম পরমাণুগুলি সূর্য দূরে তাড়িত হয়। এর ফলে সূর্যের বিপরীত দিকে একটি দীর্ঘায়িত পুচ্ছের সৃষ্টি হয়।
ক্রমান্বয়ে ছোটো ছোটো উল্কার সঙ্গে সংঘাতের ফলে চাঁদ থেকে একটি স্থায়ী "পুচ্ছ" সৃষ্টি হয়েছে। তবে লিওনিড এটিকে ঘনীভূত করে তোলে। সেই সময় পৃথিবী থেকে এটি স্বাভাবিক অবস্থার চাইতে অধিক পরিমাণে পর্যবেক্ষণযোগ্য হয়ে ওঠে।
টোক ইউনিয়ন

টোক ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
পূর্ব - দক্ষিণ দিকে ব্রম্মপুত্র নদীর শেষ সীমানা পর্যন্ত। উত্তর দিকে মঠখোলা বাজার এর আগে অব্দি। পশ্চিমে বরমী বাজার দক্ষিণ - পশ্চিমে বারিষাব ইউনিয়ন। টোক ইউনিয়নের ৩(তিন) দিকে (শীতলক্ষ্যা, ব্রক্ষ্মপুত্র ও পুরাতন ব্রক্ষ্মপুত্র) ঘিরে রেখেছে ১(এক) দিকে বারিষাব ইউনিয়ন।
শিক্ষা প্রতিষ্ঠানের তালিকা
টোক ইউনিয়নে ৬০ টি মসজিদ আছে।
আন্তর্জাতিক গম উৎপাদনের পরিসংখ্যান

নিম্নলিখিত " আন্তর্জাতিক গম উত্পাদনের পরিসংখ্যান" খাদ্য ও কৃষি সংস্থার FAOSTAT ডাটাবেস থেকে নেয়া হয়েছে।
নিম্নলিখিত ছকে গমের পরিমাণে মিলিয়ন মেট্রিক টনে দেয়া হয়েছে। কমপক্ষে ২ মিলিয়ন মেট্রিক টনের উৎপাদনকারী দেশগুলি নিচে তালিকাভুক্ত করা হয়েছে।
সৈয়দ মকবুল হোসেন

সৈয়দ মকবুল হোসেন (১৯৪৬ – ১৬ মার্চ ২০২২) যিনি নিজ এলাকায় লেচু মিয়া নামে পরিচিত ছিলেন। বাংলাদেশী সাবেক সরকারি কর্মকর্তা যিনি মুক্তিযুদ্ধা, রাজনীতিবিদ ও ব্যবসায়ী ছিলেন। তিনি সিলেট-৬ আসনের ২ বারের সংসদ সদস্য ছিলেন।
সৈয়দ মকবুল হোসেন ১৯৪৬ সালে সিলেটের গোলাপগঞ্জের পশ্চিম আমুড়া ইউনিয়নের সুন্দিসাইল গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ইতিহাসে বিএ এবং এমএ পাশ করেন। পরবর্তীতে কলকাতা বিশ্ববিদ্যালয় থেকে পিএইচডি ডিগ্রি লাভ করেন।
তার স্ত্রী সাজেদা পারভিন। তার ১ ছেলে সৈয়দ তানভীর হোসেন ও ১ মেয়ে সৈয়দা আদিবা হুসাইন।
মকবুল সক্রিয়ভাবে মুক্তিযুদ্ধে অংশগ্রহণ করেন। বাংলাদেশের স্বাধীনতার পর সরকারি কর্মকর্তা হিসেবে কর্মজীবন শুরু করেন। তিনি টাঙ্গাইলের জেলা প্রশাসক হিসেবে দায়িত্ব পালন করেন। ১৯৭৫ সালে তিনি উপসচিব পদ থেকে পদত্যাগ করে ব্যবসা শুরু করেন। তার জন্মস্থান সুন্দিসাইল গ্রামে প্রতিষ্ঠাতা করেন ড. সৈয়দ মকবুল হোসেন উচ্চ বিদ্যালয় ও ডিগ্রি কলেজ। এছাড়া বহু শিক্ষাপ্রতিষ্ঠানের প্রতিষ্ঠাতা তিনি।
সৈয়দ মকবুল হোসেন ১৯৮৬ সালের তৃতীয় ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সিলেট-৬ আসন থেকে সংসদ সদস্য নির্বাচিত হয়ে ছিলেন। বাংলাদেশ আওয়ামী লীগের রাজনীতির সাথে তিনি জড়িত থাকলেও ১৯৯১ সালের পর যোগ দেন বিএনপিতে।
১৯৯১ সালের পঞ্চম ও ২০০৮ সালের জাতীয় সংসদ নির্বাচনে স্বতন্ত্র প্রার্থী হিসেবে এবং জুন ১৯৯৬ সালের সপ্তম জাতীয় সংসদ নির্বাচনে বিএনপির প্রার্থী হিসেবে একই আসন থেকে প্রতিদ্বন্দ্বিতা করে পরাজিত হয়ে ছিলেন।
নানা কারণে আলোচিত সমালোচিত মকবুল হোসেন সিলেট অঞ্চলে লেচু মিয়া নামেই সমাধিক পরিচিত। নির্বাচনে ঢালাও অর্থব্যয়ের কারণে বিভিন্ন সময় আলোচনায় ওঠে এসেছে এই ধনকুবেরের নাম। গাজীপুরের টঙ্গীতে মকবুল হোসেনের টাম্পাকো ফয়েলস কারখানায় অগ্নিদগ্ধ হয়ে ৩৪ জনের মৃত্যু, ৩৫ জন আহত হওয়া এবং ১০ জন নিখোঁজ হওয়ার ঘটনায় ও দেশ ব্যাপী সমালোচিত হন। বনানীর কবরস্থানের সি ব্লকে ২৬টি কবর কিনেও সারা দেশে আলোচিত হন তিনি।
সৈয়দ মকবুল হোসেন ১৬ মার্চ ২০২২ সালে ঢাকায় মৃত্যুবরণ করেন।
কোনি ব্রিটন

কন্সটেন্স এলাইন ব্রিটন (née ওম্যাক; জন্ম মার্চ ৬, ১৯৬৭) একজন মার্কিন অভিনেত্রী, গায়িকা এবং প্রযোজক। স্বাধীন হাস্যরসাত্মক-নাটকীয় চলচ্চিত্র "দ্য ব্রাদার্স ম্যাকমুলেন"-এর (১৯৯৫) মাধ্যম চলচ্চিত্রে তার অভিষেক ঘটে এবং পরের বছর তিনি এবিসির সিটকম "স্পিন সিটিতে" নিকি ফেবার চরিত্রে অভিনয় করেন। পরে তিনি "ফাইটিং ফিৎজেরাল্টস" (২০০১) এবং "লস্ট এট হোম"-এ (২০০৩) অভিনয় করেন৷ এছাড়াও তাকে বেশ কয়েকটি চলচ্চিত্রে দেখা যায়, যেগুলোর মধ্যে সবচেয়ে উল্লেখযোগ্য হল "ফ্রাইডে নাইটস লাইটস" (২০০৪) এবং "দ্য লাস্ট উইন্টার" (২০০৬)।
ব্রিটন টেমি টেইলর চরিত্রে এনবিসি/ডিরেকটিভির ধারাবাহিক নাটক "ফ্রাইডে নাইট লাইটসে" ২০০৬ থেকে ২০১১ সাল পর্যন্ত অভিনয় করেন। এই চরিত্রে অভিনয়ের জন্য তিনি সমালোচকদের কাছ থেকে ইতিবাচক প্রতিক্রিয়া এবং ধারাবহিক নাটকে অসাধারণ কেন্দ্রীয় অভিনেত্রী বিভাগে দুইটি প্রাইমটাইম এমি এ্যাওয়ার্ডের জন্য মনোনয়ন পান। ২০১১ সালে তিনি ভিভিয়ান হারমন চরিত্রে এফএক্স চ্যানেলের ভৌতিক ধারাবাহিক নাটক 
"আমেরিকান হরর স্টোরিতে" অভিনয় করেন, যার জন্য তিনি মিনি-সিরিজ ও চলচ্চিত্রে অসাধারণ কেন্দ্রীয় অভিনেত্রী বিভাগে প্রাইমটাইম এমি এ্যাওয়ার্ডের জন্য মনোনয়ন পান। বিরতির পর এর অষ্টম সিজনে "আমেরিকান হরর স্টোরি: অ্যাপোক্যালিপ্সে" পুনরায় অভিনয় করেন৷ ব্রিটন রায়না জেমস চরিত্রে ২০১২ থেকে ২০১৮ সাল পর্যন্ত এবিসি/সিএমটি চ্যানেলে প্রচারিত সঙ্গীতধর্মী ধারাবাহিক নাটক "ন্যাশভিলে" অভিনয় করেন, যার জন্য তিনি ধারাবাহিক নাটকে অসাধারণ অভিনেত্রী বিভাগে প্রাইমটাইম এমি এ্যাওয়ার্ড ও ধারাবাহিক নাটকে সেরা অভিনেত্রী বিভাগে গোল্ডেন গ্লোব পুরস্কারের জন্য মনোনিত হন।
রবি রাজা পিনিশেঠি

রবি রাজা পিনিশেঠি হচ্ছেন একজন ভারতীয় চলচ্চিত্র পরিচালক, যিনি চিরঞ্জীবী, নান্দামুরী বালাকৃষ্ণ, মোহন বাবু, রাজশেখর ও দাজ্ঞুবাতি ভেঙ্কটেশের মতো অভিনেতাদের সঙ্গে কাজের জন্য তিনি তেলুগু চলচ্চিত্রে পরিচিত। তার কিছু হিট চলচ্চিত্র হচ্ছে চিরঞ্জীবীর সঙ্গে "ইয়ামুড়িকি মগুড়ু", মোহনবাবুর সঙ্গে "পেড়ায়ায়ুডু", নান্দামুরী বালাকৃষ্ণের সঙ্গে "বাংগারু বুল্লড়ু", ও দাজ্ঞুবাতি ভেঙ্কটেশের সঙ্গে "চান্তি"। তার পরিচালিত বেশিরভাগ চলচ্চিত্রই পুনঃনির্মিত চলচ্চিত্র। তিনি ৪০টি এর মতো চলচ্চিত্র পরিচালনা করেছেন।
টেলিভিশন
মাদলা ইউনিয়ন

মাদলা ইউনিয়ন বগুড়া জেলার শাজাহানপুর উপজেলার একটি ইউনিয়ন। ইউনিয়নটি অনেক সুন্দর।
এই ইউনিয়ন নিম্নলিখিত গ্রাম নিয়ে গঠিত:
পাকা রাস্তার পরিমাণ : ২৫ কি:মি:(প্রায়), কাঁচা রাস্তার পরিমাণ : ৪০ কি: মি:(প্রায়)। এখানে আসতে হলে উপজেলা শাজাহানপুর হতে সিএনজি অথবা রিক্সা যোগে লিচু তলা হয়ে সরাসরি মাদলা ইউনিয়ন পরিষদে আসা যায়।
শাজাহানপুর উপজেলাধীন মাদলা ইউনিয়নের ০৬ নং ওয়ার্ডের লক্ষীকোলা গ্রামে অবস্থিত শাহ-রওশন জালাল মাজার । এটি অতিপ্রাচীন ও ঐতিহাসিক মাজার । এই মাজার শরীফে প্রতি বৎসর ওরশ পালন করা হয়ে থাকে। বিভিন্ন জায়গা থেকে বিভিন্ন শ্রেনী পেশার লোকজন এই মাজার শরীফে ওরশ পালনে অংশ গ্রহণ করে থাকে। তাই কালের ধারায় এটি আরও সবার কাছে ঐতিহাসিক মাজার হিসাবে স্থান পেয়েছে।
বগুড়া জেলার ১০ কি. মি. দক্ষিণ-পূর্বে মাদলা ইউনিয়ন অবস্থিত। মুক্তিযুদ্ধের সময় পাকহানাদার বাহিনী এই ইউনিয়নের শ্মশানকান্দি গ্রামে একটি ক্যাম্প স্থাপন করে। এই ক্যাম্পে রাজাকার রিক্রুটিং এবং প্রশিক্ষণ প্রদান করা হতো। মুক্তিযোদ্ধারা এই ক্যাম্পটি আক্রমণের পরিকল্পনা গ্রহণ করে। পরিকল্পনা মোতাবেক সেপ্টেম্বর মাসের শেষের দিকে রেজাউল বাকীর নেতৃত্বে ২২ জনের একটি মুক্তিযোদ্ধার দল ক্যাম্পটির উত্তর ও পশ্চিম দিকে অবস্থান নেয়। বেলা ১১ টায় সময় মুক্তিযোদ্ধারা গুলিবর্ষণ শুরু করলে রাজাকাররাও পাল্টা গুলি করে। প্রায় তিন ঘণ্টা গোলা গুলি চলার পর রাজাকাররা ক্যাম্প ত্যাগ করে পূর্বদিকে পলায়ন করে। মুক্তিযোদ্ধারা ক্যাম্প থেকে কিছু সামরিক সরঞ্জামাদি উদ্ধার করেছিল। তবে উভয় পক্ষের হতাহতের কোনো সংবাদ পাওয়া যায়নি।
১৯৭১ সালের জুলাই মাসে মাদলা ইউনিয়নের শ্মশানকান্দি গ্রামে রাজাকাররা একটি ক্যাম্প স্থাপন করে। এখানে পাকিস্তানি বাহিনীর ৩-৪ জন সৈন্য রাজাকার রিক্রুটিং ও প্রশিক্ষণ প্রদান করতো। মুক্তিযোদ্ধারা এ ক্যাম্পটি আক্রমণের পরিকল্পনা গ্রহণ করেন। পরিকল্পনা মোতাবেক সেপ্টেম্বর মাসের শেষের দিকে রেজাউল বাকির নেতৃত্বে ২২জনের ১টি মুক্তিযোদ্ধা দল হালকা অস্ত্র নিয়ে ক্যাম্পটির উত্তর ও পশ্চিম দিকে অবস্থান নেয়। বেলা ১১টায় মুক্তিযোদ্ধারা ফায়ার শুরু করেন। রাজাকাররাও পাল্টা ফায়ার করে। এভাবে ৩ ঘণ্টা ফায়ার চলার পর রাজাকাররা ক্যাম্পটি ত্যাগ করে পূর্ব দিকে পলায়ন করে। মুক্তিযোদ্ধারা পরিত্যক্ত ক্যাম্প থেকে কিছু সামরিক সরঞ্জামাদি উদ্ধার করেন।
শহীদ আহসান উল্লাহ মাস্টার স্টেডিয়াম

শহীদ আহসান উল্লাহ মাস্টার স্টেডিয়াম ২০১৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি গাজীপুর জেলার গাজীপুর সিটি কর্পোরেশনের টঙ্গীর মাছিমপুরে ঢাকা-ময়মনসিংহ মহাসড়কের পাশে টঙ্গী ডাকঘরের উত্তরে এবং বাংলাদেশ টেলিফোন শিল্প সংস্থার দক্ষিণ সীমায় অবস্থিত। স্টেডিয়ামটি গাজীপুর জেলার দ্বিতীয় স্টেডিয়াম। অন্য স্টেডিয়ামটি গাজীপুর সদর উপজেলায় অবস্থিত শহীদ বরকত স্টেডিয়াম। শহীদ আহসান উল্লাহ মাস্টার স্টেডিয়াম বাংলাদেশের প্রখ্যাত রাজনীতিবিদ প্রয়াত আহসান উল্লাহ মাস্টার এর নামে নামকরণ করা হয়েছে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে। বর্তমানে তীরন্দাজি খেলা, প্রশিক্ষণ ও অনুশীলনের জন্য এই ভেন্যুটি বাংলাদেশ আর্চারি ফেডারেশন একক ব্যবহার করছে তবে এই ভেন্যু ফুটবল প্রতিযোগিতার জন্যও ব্যবহৃত হয়েছে। স্টেডিয়ামটি তীরন্দাজি খেলার ঘরোয়া ও আন্তর্জাতিক আয়োজন ও প্রশিক্ষণের জন্য বহুল ব্যবহৃত হয়।
স্টেডিয়ামের মাঠটি টেলিফোন শিল্প সংস্থার অংশ ছিল। প্রধানমন্ত্রী, ২৫ ডিসেম্বর, ২০০৮ সালে এই মাঠটিকে স্টেডিয়ামে রুপান্তরের প্রতিশ্রুতি দেন। ০৫ ডিসেম্বর, ২০১২ তারিখে জাতীয় ক্রীড়া পরিষদের কার্যনির্বাহী সভায় এই স্টেডিয়ামটি আহসান উল্লাহ মাস্টারের নামে নির্মাণের সিদ্ধান্ত হয়, এবং নির্মাণ ব্যয় হিসেবে আট কোটি টাকা বরাদ্দ করা হয়। ৩১ অক্টোবর, ২০১৩ তারিখে স্টেডিয়ামটি উদ্বোধন করা হয়। জুন, ২০১৪ তে প্রাথমিক নির্মাণ কাজ সম্পন্ন হয়। ১৬ সেপ্টেম্বর, ২০১৬ তারিখে স্টেডিয়ামটিকে আন্তর্জাতিক মানে উন্নীত করার ঘোষণা দেয়া হয়।
স্টেডিয়ামটি আয়তাকার। মাঠের দক্ষিণ পাশে কংক্রিটের গ্যালারি ও প্যাভিলিয়ন রয়েছে। উত্তর, পূর্ব ও পশ্চিম পাশের গ্যালারি অদ্যাবধি নির্মাণ করা হয়নি। স্টেডিয়ামটির অবকাঠামো উন্নয়ন পরিকল্পনা আছে।
স্টেডিয়ামটি উদ্বোধনের পর হতে বাংলাদেশ আর্চারি ফেডারেশন এই ভেন্যুতে উল্লেখযোগ্য ঘরোয়া ও আন্তর্জাতিক তীরন্দাজি প্রতিযোগিতা আয়োজন করেছে:
২০১৭ সালে এই মাঠে প্রথম বারের মত বাংলাদেশ ফুটবল কাঠামোর সর্বনিম্ন স্তর- পাইওনিয়ার লিগ আয়োজন করা হয়। বাংলাদেশ প্রিমিয়ার লিগ ফুটবলের ত্রয়োদশ মৌসুমে স্টেডিয়ামটি আরামবাগ ক্রীড়া সংঘের স্বাগতিক মাঠ হিসেবে ব্যবহার করা হয়।
প্রাথমিক ভাবে নির্মিত গ্যালারি ও প্যাভিলিয়নে ৩০০০ দর্শক খেলা উপভোগ করতে পারেন। মাঠের চারপাশে গ্যালারি হলে ধারণ ক্ষমতা ৮০০০ এর অধিক হবে।
এই স্টেডিয়ামটি হেলিকপ্টার অবতরণের জন্য ব্যবহৃত হয়েছে।